Праўда, у друку з’явіўся артыкул украінскага гісторыка Юрыя Мыцыка, у якім прыводзіцца іншая дата першага згадвання пра Жлобін – 10 ліпеня 1649 года. Толькі аўтар пакуль не прадставіў жлабінчанам па іх просьбе крыніцу (дакумент), адкуль ён узяў гэтыя звесткі. Хутчэй за ўсё, нам самім давядзецца праверыць дадзеную версію. Для гэтага трэба пабываць ці звязацца з замежнымі архівамі – у Польшчы і Канадзе. Удзельнікі пасяджэння звярнуліся з заклікам да сваіх землякоў, якія бываюць у гэтых краінах, далучыцца да агульнай справы.